En 24-årig mand er i dag blevet varetægtsfængslet i fire uger, sigtet for at have begået røveri mod en Rema 1000-butik i Frederikshavn lørdag 24. april. Ifølge sigtelsen fik den 24-årige ekspedienten til at åbne kasseapparatet, hvorefter han med en kniv truede ekspedienten til at udlevere kassebeholdningen på i alt 7235 kroner, fortæller anklager Thomas Klingenberg fra Nordjyllands Politi. Manden fremsatte trusler, der lød "hvis ikke du giver mig sedlerne, vil jeg stikke dig i halsen". Manden nægtede sig ved grundlovsforhøret skyldig, men han er tidligere dømt for lignende kriminalitet og blev varetægtsfængslet med henvisning til risikoen for gentagelse af røveri samt risikoen, for at han vil påvirke efterforskningen, oplyser . Den 24-årig kærede varetægtsfængslingen til Vestre Landsret.
Manden er sigtet for med en kniv lørdag aften 24. april at have truet sig til kassebeholdningen på 7235 kroner hos  Rema 1000 på Kragholmen i Frederikshavn.